கேள்வி: அறிவுத் தோட்டம் பற்றி தகவல் சொல்.
பதில்: File:அறிவுத் தோட்டம்.jpg அறிவுத் தோட்டம் (''ArivuThottam'') சென்னை 150 கி.மீ தொலைவில், வேலூர் லத்தேரி ஊராட்சி அருகில் அமைந்துள்ள காளாம்பட்டு ஊராட்சி கிராமத்தில் அமைந்துள்ளது. இத்தோட்டம் தமிழ்நாடு அரசு தரச்சான்று பெற்ற அங்கக வேளாண் பண்ணையாகும். முழுக்க முழுக்க இயற்கை விவசாய முறையைப் பயன்படுத்தி இந்தத் தோட்டத்தில் விவசாயம் செய்யப்படுகிறது. அறிவுத் தோட்டத்தில் , நூற்றுக்கும் மேற்பட்ட மாமரம், 110 தென்னை மரங்கள் , 50 ஆரஞ்சு மரங்கள் , 50 எலுமிச்சை மரங்கள் , வாழை தோப்பு உள்ளிட்டவை காணப்படுகின்றன. மேலும், இங்கு வெண்டைக்காய் , கத்தரிக்காய், தக்காளி , பச்சை மிளகாய் , பப்பாளி உள்ளிட்ட காய் கனி வகைகளும் பயிரிடப்படுகின்றன. துளசி, தூதுவளை, வல்லாரை, பிரண்டை, முடக்கறுத்தான், கல்யாண முருங்கை, சிறுகுறிஞ்சா உள்ளிட்ட 50 எண்ணிக்கைக்கும் மேற்பட்ட மூலிகைச்செடி வகைகளும் இங்கு வளர்க்கப்பட்டுள்ளன. ஆண்டு ஒன்றுக்கு 4 டன் மாங்கனிகளும் , 10 000 தேங்காய்களும் அறிவுத் தோட்டத்தில் மகசூலாய் கிடைக்கின்றன.
கேள்வி: அறிவுத் தோட்டம் - கற்கும் களம் குறித்து விரிவாக சொல்லுங்கள்.
பதில்: இயற்கை விவசாயத்தின் மீது ஆர்வம் உடையவர்களுக்கு மாதத்திற்கு ஒரு முறை கல்விச் சுற்றுலா அனுமதிக்கப்படுகிறது. மாதத்தின் மூன்றாம் ஞாயிற்றுக்கிழமைகளில் இயற்கை விவசாய வகுப்புகளும் எடுக்கப்படுகின்றது. வேளாண் சுற்றுலா வரும் மாணவர்கள், பொதுமக்கள், விவசாயிகள், இயற்கை ஆர்வலர்கள் அனைவருக்கும் இங்கு சூழல் விவசாயம் விளக்கப்படுகிறது. மண்புழு உரம், பஞ்சகாவ்யா இயற்கை உரங்கள் தயாரிப்பை பார்வையிடவும் அனுமதிக்கப்படுகிறது.